SET บ่ายไหลต่อ 20 จุด ขาดปัจจัยใหม่หนุน-นลท.รอ “พาวเวล” แถลงนโยบายคืนนี้
SET บ่ายไหลต่อ 20 จุด ขาดปัจจัยใหม่หนุน-นลท.รอ “พาวเวล” แถลงนโยบายคืนนี้ คาดอาจส่งสัญญาณการเร่งขึ้นดอกเบี้ย เพื่อสกัดเงินเฟ้อ
SET บ่ายไหลต่อ 20 จุด ขาดปัจจัยใหม่หนุน-นลท.รอ “พาวเวล” แถลงนโยบายคืนนี้ คาดอาจส่งสัญญาณการเร่งขึ้นดอกเบี้ย เพื่อสกัดเงินเฟ้อ
22 มิ.ย. 2565

ผู้สื่อข่าวรายงานว่าดัชนีตลาดหุ้นไทย ณ เวลา 14:35 น. อยู่ที่ 1,554.08 จุด ลดลง 20.44 จุด หรือ 1.30% สูงสุดที่ 1,572.66 จุด ต่ำสุดที่ 1,552.41 จุด มูลค่าการซื้อขาย 4.15 หมื่นล้านบาท
นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยปรับตัวลงตามตลาดหุ้นอื่นในภูมิภาคเอเชีย ระหว่างที่นักลงทุนรอติดตามนายเจอโรม พาวเวล ประธาน ธนาคารกลางสหรัฐ (เฟด) แถลงนโยบายการเงินและภาวะเศรษฐกิจสหรัฐรอบครึ่งปีต่อคณะกรรมาธิการการธนาคารประจำวุฒิสภาในคืนวันนี้ คาดว่าอาจส่งสัญญาณการเร่งขึ้นดอกเบี้ย เพื่อสกัดเงินเฟ้อ ส่งผลให้ตลาดกลับมากังวลเศรษฐกิจสหรัฐถดถอยอีกครั้ง ประกอบกับราคาน้ำมันฟิวเจอร์สอ่อนตัวลง ส่งผลกดดันต่อหุ้นกลุ่มพลังงาน
อย่างไรก็ดียังเผชิญแรงขายหุ้นขนาดใหญ่ กลุ่มสื่อสาร แบงก์ พลังงาน นำตลาด หลังจากตัวเลขเงินเฟ้อของอังกฤษออกมาพุ่งสูงสุดในรอบ 40 ปี ทำให้มองว่าอาจเห็นการเร่งขึ้นดอกเบี้ยของธนาคารกลางต่างๆ ทั่วโลก เพื่อสกัดเงินเฟ้อ